Szlovákia területére mérsékelt szárazföldi éghajlat jellemző. Négy évszak váltakozik, s erőteljes hőingadozások jellemzik, a csapadékmennyiség viszonylag kiegyensúlyozott egész évben.
A Duna menti alföldön a legmelegebb az éghajlat, az átlaghőmérséklet januárban -1 és -2 °C, júliusban 18–21 °C, év közben pedig átlagosan 9–11 °C körül mozog a hőmérséklet (Pozsony központjában és a déli lankákon 11 °C-hoz közelít az átlaghőmérséklet).